Erling Christophersen
Store norske leksikon,Biologi,Vitenskapsgrener i biologien,Biologer,Botanikere
Erling Christophersen var en norsk botaniker, geograf, ekspedisjonsleder og diplomat, særlig kjent for sin ekspedisjon til atlanterhavsøya Tristan da Cunha i 1937–1938.
Erling Christophersen avla ph.d. ved Yale University i USA i 1924, og jobbet deretter ved botaniske institusjoner i Oslo , blant annet som konservator for utenlandsherbariet ved Universitetets botaniske museum fra 1933 til 1947, og som foreleser i botanikk ved Veterinærhøgskolen. Fra 1929 til 1932 var han også professor ved University of Hawaii.Fra 1947 til 1951 var Christophersen kulturattaché ved den norske ambassaden i Washington D.C., kulturråd samme sted fra 1961 til 1964, sjef for Utenriksdepartementets kontor for kulturelt samkvem med utlandet fra 1951 til 1961, og igjen fra 1964 til 1968.Christophersen utgav mange vitenskapelige avhandlinger om norsk vegetasjon og om stillehavsøyenes flora, dessuten flere populære bøker. Han planla og ledet den norske ekspedisjon til Tristan da Cunha fra 1937 til 1938 og skrev Tristan da Cunha, den ensomme øy (1938). Les mer i Store norske leksikon Erling Christophersen i Norsk biografisk leksikon